CELEX: 62010CA0184
Language: hu
Date: 2011-05-19 00:00:00
Title: C-184/10. sz. ügy: A Bíróság (második tanács) 2011. május 19-i ítélete (a Bayerischer Verwaltungsgerichtshof (Németország) előzetes döntéshozatal iránti kérelme) — Mathilde Grasser kontra Freistaat Bayern (91/439/EGK irányelv — Vezetői engedélyek kölcsönös elismerése — Valamely tagállam által a tartózkodási helyre vonatkozó feltétel megsértésével kiállított vezetői engedély — A fogadó tagállam általi kölcsönös elismerésnek kizárólag a tartózkodási helyre vonatkozó feltétel megsértésére alapított megtagadása)

9.7.2011   
            
            
               HU
            
            
               Az Európai Unió Hivatalos Lapja
            
            
               C 204/10
            
         A Bíróság (második tanács) 2011. május 19-i ítélete (a Bayerischer Verwaltungsgerichtshof (Németország) előzetes döntéshozatal iránti kérelme) — Mathilde Grasser kontra Freistaat Bayern
   (C-184/10. sz. ügy) (1)
   
   (91/439/EGK irányelv - Vezetői engedélyek kölcsönös elismerése - Valamely tagállam által a tartózkodási helyre vonatkozó feltétel megsértésével kiállított vezetői engedély - A fogadó tagállam általi kölcsönös elismerésnek kizárólag a tartózkodási helyre vonatkozó feltétel megsértésére alapított megtagadása)
   2011/C 204/18
   Az eljárás nyelve: német
   
      A kérdést előterjesztő bíróság
   
   Bayerischer Verwaltungsgerichtshof
   
      Az alapeljárás felei
   
   
      Felperes: Mathilde Grasser
   
      Alperes: Freistaat Bayern
   
      Tárgy
   
   Előzetes döntéshozatal iránti kérelem — Bayerischer Verwaltungsgerichtshof — A vezetői engedélyekről szóló, 1991. július 29-i 91/439/EGK tanácsi irányelv (HL L 237., 1. o.; magyar nyelvű különkiadás 7. fejezet, 1. kötet, 317. o.) 1. cikke (2) bekezdésének, 8. cikke (2) és (4) bekezdésének értelmezése — Valamely tagállam által más tagállam olyan állampolgára részére kibocsátott vezetői engedély, akinek lakóhelye e vezetői engedély kibocsátásának időpontjában e másik tagállamban volt, és akivel szemben a nemzeti vezetői jogosultság visszavonására soha nem került sor — A tagállamok lehetősége a más tagállam által kibocsátott vezetői engedély elismerésének kizárólag a lakóhelyre vonatkozó feltétel megsértése miatti megtagadására
   
      Rendelkező rész
   
   A 2008. június 27-i 2008/65/EK bizottsági irányelvvel módosított, a vezetői engedélyekről szóló, 1991. július 29-i 91/439/EGK tanácsi irányelv 1. cikkének (2) bekezdését, 7. cikke (1) bekezdésének b) pontját, valamint 8. cikkének (2) és (4) bekezdését úgy kell értelmezni, hogy azokkal nem ellentétes, ha valamely fogadó tagállam megtagadja egy másik tagállam által kiállított vezetői engedélynek a saját területén való elismerését, amennyiben az abban feltüntetett adatok alapján megállapítást nyer, hogy a szokásos tartózkodási helyre vonatkozó, az említett irányelv 7. cikke (1) bekezdésének b) pontjában szereplő feltételt megsértették. Azon körülménynek, hogy az említett engedély jogosultjával szemben a fogadó tagállam semmilyen, az irányelv 8. cikkének (2) bekezdése értelmében vett intézkedést nem alkalmazott, e tekintetben nincs jelentősége.
   
      (1)  HL C 179., 2010.7.3.